stanford-oval/wikipedia huggingface dataset:
Mourner’s Rhapsody

| Mourner's Rhapsody Niemen |
| --- | --- | --- |

LP-levyn kansikuva.
Studioalbumin tiedot
 Julkaistu: 1974
 Formaatti: LP-levy
 Tuottaja(t): Sol Rabinowitz ja  Czeslaw Niemen
 Tyylilaji: Jazz-rock  Progressiivinen rock
 Kesto: 39.01
 Levy-yhtiö: CBS Records
Mourner's Rhapsody on puolalaisen säveltäjä, kosketinsoittaja ja laulaja Czeslaw Niemenin studioalbumi vuodelta 1974. Sen on kustantanut CBS Schallplatten ja tuottajina ovat toimineet Sol Rabinowitz ja Niemen. Kääntöpuolen täyttävä nimikappale perustuu 1800-luvulla eläneen puolaisen runoilija Cyprian Norwidin runoon.
Niemenin lisäksi levyllä musisoivat John Abercrombie, Gail Cantor, Erin Dickins, Don Grolnick, Jan Hammer, Dave Johnson, Steve Khan, Rick Laird, Seldon Powell, Carl Rabinowitz, Howard Roberts, Tasha Thomas ja Michal Urbaniak.
Levykannen on suunnitellut Roslav Szaybo ja valokuvan on ottanut Chris Yates. Takakannen kasvokuvan itkevästä naisesta on tehnyt Niemen. Levykannen on valmistanut englantilaisyritys Shorepak Packaging Co. Ltd. LP-levyjä on valmistettu Englannissa.
Kappaleet

Sivu 1
"Lilacs and Champagne" – 4:05
"I've Got No One Who Needs Me" – 4:14
"I Search for Love" – 4:51
"Baby M" – 5:17
"Inside I'm Dying" – 5:34
Sivu 2
"Mourner's Rhapsody" – 15:00
Kappaleiden tekijäkaksikko on Czeslaw Niemen ja Norman Simon. Sovitukset ovat Niemenin. Julkaisijayhtiö on April Music Ltd. / GEMA (MCPS).
Muusikot

"Lilacs And Champagne"
Jan Hammer – rummut
Czeslaw Niemen – Fender-piano, Moog
Dave Johnson – lyömäsoittimet
Rick Laird – Fender-basso
Michal Urbaniak – sähköviulu
Erin Dickins – taustalaulu
Gail Cantor – taustalaulu
Tasha Thomas – taustalaulu
"I've Got No One Who Needs Me"
Seldon Powell – huilu
Czeslaw Niemen – Fender-piano, Mellotron
Jan Hammer – rummut
Rick Laird – Fender-basso
"I Search For Love"
Dave Johnson – lyömäsoittimet
Michal Urbaniak – sähköviulu
Jan Hammer – rummut
Steve Khan – kitara
Czeslaw Niemen – Moog
Rick Laird – Fender-basso
Don Grolnick – Fender-piano
Erin Dickins – taustalaulu
Gail Cantor – taustalaulu
Tasha Thomas – taustalaulu
"Baby M"
Carl Rabinowitz – akustinen kitara
Jan Hammer – rummut
Czeslaw Niemen – akustinen piano, Moog ja Moog-basso
Erin Dickins – taustalaulu
Gail Cantor – taustalaulu
Tasha Thomas – taustalaulu
"Inside I'm Dying"
John Abercrombie – sähkökitara
Jan Hammer – rummut
Michal Urbaniak – sähköviulu
Dave Johnson – lyömäsoittimet
Don Grolnick – Fender-piano
Czeslaw Niemen – Mellotron
Rick Laird – basso
"Mourner's Rhapsody"
Czeslaw Niemen – urut, kellot (chimes), timpani, Synthieks, Moog-basso
Jan Hammer – rummut
Dave Johnson – lyömäsoittimet
John Abercrombie – sähkökitara
Rick Laird – Fender-basso
Don Grolnick – akustinen piano
Howard Roberts – kuoronjohtaja
Sinipriinia

| Sinipriinia |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Priiniat Prinia
Laji::  socialis
Kaksiosainen nimi
 Prinia socialis  (Sykes, 1832) 
Katso myös
   Sinipriinia Wikispeciesissä   Sinipriinia Commonsissa 
Infobox OKNimi-testi OKIUCN-testi OK: 
Sinipriinia (Prinia socialis) on eteläaasialainen varpuslintu. Sen elinympäristö käsittää Intian niemimaan, Sri Lankan, Nepalin, Bhutanin ja Bangladeshin. Lajista tunnetaan neljä alalajia. William Henry Sykes kuvaili lajin holotyypin Keski-Intian Deccanista 1832.
Mourési

| Mourési Μουρέσι |
| --- | --- |
 Mourésin Pyhän Kolminaisuuden (Agía Triáda) kirkko.
 Kunnallisyksikön sijainti
 Mourési
 Koordinaatit: 39°24′3″N, 23°9′52″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Magnesia
Kunta:  Zagorá-Mourési
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  240302
Väkiluku (2011):  2 475
 – Kylä­yhdys­kunta:  548
 – Kylä:  485
Aikavyöhyke:  UTC+2
 – Kesäaika:  UTC+3
Postinumero:  370 12
Suuntanumero(t):  24230
Rekisterikilpi:  ΒΟ
Infobox OKVirheellinen NIMI-arvo: 
Mourési (kreik. Μουρέσι) on Kreikan kylä sekä samanniminen Zagorá-Mourésin kunnan kunnallisyksikkö (Δημοτική Ενότητα Μουρεσίου, Dimotikí Enótita Mouresíou) ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 2 475 ja varsinaisen Mourésin kylän väkiluku 485 (vuonna 2011).
Mourésin kylä sijaitsee Pílion niemimaalla linnuntietä noin 20 kilometriä itäkoilliseen Vóloksesta ja vajaan kilometrin sisämaahan niemimaan itärannikosta eli Egeanmeren rannasta. Mourésin kunnallisyksikkö käsittää Zagorá-Mourésin kunnan eteläosan. Mourési oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zagorá-Mourésin kunnaksi yhdessä Zagorán kanssa, jolloin se muuttui uuden kunnan kunnallisyksiköksi.
Kunnallisyksikön osat

Mourésin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágios Dimítrios Pilíou | Ágios Dimítrios | 243 |
| Ágios Dimítrios Pilíou | Ágios Ioánnis | 179 |
| Anílio | Anílio | 355 |
| Anílio | Pláka | 27 |
| Kissós | Kissós | 332 |
| Mourési | Ágios Ioánnis | 30 |
| Mourési | Mourési | 485 |
| Mourési | Ntamoúchari | 33 |
| Tsagkaráda | Mylopótamos | 18 |
| Tsagkaráda | Tsagkaráda | 525 |
| Xorýchti | Káto Xorýchti | 29 |
| Xorýchti | Xorýchti | 219 |
Yhteensä: 2 475
Aiheesta muualla

Kuvia tai muita tiedostoja aiheesta Mourési Wikimedia Commonsissa
Sigurd von Numers

Lähettiläs Eero Järnefelt (vas.) ja lähetystösihteeri Sigurd von Numers kohottamassa maljaa P. E. Svinhufvudin 75-vuotispäivän kunniaksi Washingtonissa vuonna 1936.
Sigurd Waldemar von Numers (20. maaliskuuta 1903 Viipuri – 25. toukokuuta 1983 Helsinki) oli suomalainen diplomaatti. Hänelle myönnettiin pääkonsulin arvonimi vuonna 1944 sekä erikoislähettilään ja täysivaltaisen ministerin arvonimi vuonna 1961.
Von Numers valmistui lakitieteen kandidaatiksi vuonna 1927, väitteli tohtoriksi vuonna 1928 ja sai varatuomarin arvon 1929. Hän aloitti ulkoministeriön palveluksessa vuonna 1927 ja palveli aluksi Berliinin, Tukholman ja Washingtonin lähetystöissä. Hänet nimitettiin 1939 ministeriön jaostopäälliköksi ja 1943 apulaisosastopäälliköksi. Sotien jälkeen von Numers oli 1945–1949 lähetystöneuvoksena Washingtonissa ja 1949–1954 ulkoministeriön oikeudellisen osaston päällikkönä. Sen jälkeen hän oli Ottawassa, Kanadassa Suomen asiainhoitajana 1954–1959, New Delhissä, Intiassa lähettiläänä 1959–1960 ja suurlähettiläänä 1960–1961, uudelleen ulkoministeriön oikeudellisen osaston päällikkönä 1961–1964 ja viimeksi suurlähettiläänä Haagissa, Alankomaissa 1964–1970.
Ollessaan 1930-luvulla Tukholmassa lähetystösihteerinä von Numers sekaantui niin sanottuun Maydell-juttuun muun muassa myöntämällä Nansen-passin Suomeen epäilyttävää elokuvaa tekemään halunneelle Saksassa asuvalle entiselle Venäjän kansalaiselle, paroni Friedrich Karl Viktor von Maydell-Felksille (s. 1899)
Sigurd von Numersin isä oli professorin arvon saanut lääkäri Gustaf von Numers. Von Numersin puoliso oli Eleni Sundwall, professori Johannes Sundwallin tytär. Heidän pojastaan Sigurd Johan von Numersista (s. 1934) tuli lääkäri.
Sigurður A. Magnússon

| Sigurður A>  Magnússon.Henkilötiedot |
| --- | --- |
Syntynyt: 1928
Kuollut: 2017 (88–89 vuotta)
Kansalaisuus:  Islanti
Ammatti:  kirjailija
Kirjailija
Tuotannon kieli: islanti
Pääteokset:  Undir kalstjörnu
Aiheesta muualla
Löydä lisää kirjailijoitaKirjallisuuden teemasivulta
Sigurður A. Magnússon (1928 Lounais-Islanti – 2017) oli islantilainen kirjailija, toimittaja ja kriitikko. Häneltä on julkaistu proosaa, runoja, näytelmiä, matkakirjoja ja esseekokoelmia. Viisiosaisen omaelämäkerrallisen romaanisarjan ensimmäinen osa Undir kalstjörnu (1979) sai merkittävää huomiota. Hän kuvaa teoksessa pojan uskonnollista kehitystä Reykjavíkin köyhällä asuinalueella.
Sigrid Fridman

Sigrid Fridman ja hänen veistoksensa Kentauri
Sigrid Carolina Sofia Fridman (23. marraskuuta 1879 Haaparanta − 8. tammikuuta 1963 Tukholma) oli ruotsalainen kuvanveistäjä ja runoilija.
Elämänvaiheita

Fridman kouluttautui aluksi lääkintävoimistelijaksi. Hän kiinnostui taiteesta noin kolmekymmentävuotiaana. Hän asui tuolloin Lontoossa ja alkoi ottaa tunteja kuvanveistossa. Hän päätti ryhtyä kokopäiväiseksi taiteilijaksi ja opiskeli Pariisissa Academie De la Grande Chaumieressa vuosina 1912- 1916. Hänen opettajansa oli Antoine Bourdelle.
Kotimaahansa palattuaan Fridman asettui Göteborgiin. Siellä hän toteutti koristeveistoksia ja hänen ensimmäiset suuret teoksensa olivat "Havshästen" ja "Valrossen", jotka ovat vakuutusyhtiö Atlantican toimitalossa. Hän veisti ne mustasta graniitista kuten myös Luonnontieteellisen museon pihan suihkulähteen veistoksen. Hänen runokokoelmansa Vingslag ilmestyi vuonna 1912. 1920- 1930- luvuilla Fridman teki useita opintomatkoja Italiaan, Saksaan, Kreikkaan, Portugaliin ja Espanjaan.
1920-luvulla Fridman muutti Tukholmaan, missä hän teki Fredrika Bremerin patsaan pronssista ja samasta materiaalista myös ensimmäisen monumentaaliteoksensa Kentauri. Tukholman observatoriokukkulalla oleva teos paljastettiin  vuonna 1939. Se oli valmistunut jo vuonna 1930, mutta kriitikko Gustaf Näsström oli antanut siitä murskaavan arvionsa. Kriitikon mukaan pitäisi olla kuudes aisti, jotta siitä löytyisi jotain kaunista.
Fridman ei solminut avioliittoa. Hän kuului naisälykköjen ryhmään jossa vaikuttivat Sigrid Leijonhufvud, Lydia Wahlström ja kirjallisuuskriitikko Klara Johansson. Kun Fridman teki Johanssonista muotokuvaa, syttyi naisten välille rakkaus. Tämä johti naisten välillä 24 vuotta kestäneeseen suhteeseen, jossa kumpikaan ei eronnut aikaisemmasta kumppanistaan. Johanssoinin kumppani oli toimittaja Ellen Kleman ja Fidmaninin voimistelun opettaja Ragnhild Barkman.
Pariskunnat liikkuivat muiden lesbotaiteilijoiden seurassa, joihin kuului muun muassa kuvanveistäjä Sigrid Blomberg, jonka huvilalla vietettiin kesiä. Testamenttinsa määräyksen mukaan Fridmanin omaisuus tuli jakaa Ruotsin taideakatemian naispuolisille kuvanveistäjäopiskelijoille stipendeinä.
Lisää aiheesta

http://www.odysse.lesbiskmakt.nu/platser/sigrid-fridman-2/
Sojuz TMA-04M

Sojuz TMA-04M oli Venäjän avaruusjärjestön miehitetty avaruuslento ISS-avaruusasemalle Retkikunta 31:n täydennysmiehistöksi 126 päivän ajaksi. Laukaisu tapahtui 15. toukokuuta 2012.   Sojuz TMA-04M telakoitui ISS-asemaan 17. toukokuuta 2012 kello 4:36 UTC.
Ortodoksinen munkki siunaa Sojuz TMA-04M:n lähtöalustalla Kazakstanissa 14.5.2012.
Sojuz TMA-04M irtautui ISS:stä 16. syyskuuta 2012 kello 23:09 UTC. Padalka, Revin ja Acaba laskeutuivat aluksella 17. syyskuuta 2012 kello 02.53 UTC Kazakstaniin.
Miehistö

Gennadi Padalka, Venäjän avaruusjärjestö, päällikkö
Sergei Revin, Venäjän avaruusjärjestö
Joseph Acaba, NASA
Miehistö > Varamiehistö

Oleg Novitski, Venäjän avaruusjärjestö, päällikkö
Jevgeni Tarelkin, Venäjän avaruusjärjestö
Kevin Ford, NASA
Sinipunka

| Sinipunka |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Ericales
Heimo::  Esikkokasvit
Suku::  Alvet Lysimachia
Laji::  foemina
Kaksiosainen nimi
 Lysimachia foemina  (Mill.) U.Manns & Anderb. 
Synonyymit
 Anagallis foemina Mill. 
Katso myös
   Sinipunka Commonsissa 
Infobox OKVirheellinen NIMI-arvo: 
Sinipunka eli safiiripeltopunka eli sinialpi (Lysimachia foemina, syn. Anagallis foemina) on yksivuotinen esikkokasvi. Se on aiemmin luokiteltu punkien sukuun, joka yhdistetään alpeihin. Sinipunka on yksivuotinen, peltopunkaa muistuttava, 5–20 senttimetriä korkeaksi kasvava ruoho. Sen kukat ovat syvänsiniset, terälehdet kapeammat ja kärjestä hammaslaitaiset. Peltopungan kukat puolestaan ovat usein myös punaisia ja hieman leveämpiterälehtisiä. Sinipunka esiintyy Euroopassa ja Länsi-Aasiassa. Pohjoismaissa laji on harvinainen tulokas.
Aiheesta muualla

Suomen Lajitietokeskus: Safiiripeltopunka – Lysimachia foemina
Sigrid Hjertén

Sigrid Hjertén
Sigrid Maria Hjertén (27. lokakuuta 1885 Sundsvall, Ruotsi − 24. maaliskuuta 1948 Tukholma) oli ruotsalainen taidemaalari, joka edusti modernistista suuntausta.
Elämä

Hjertén syntyi Sundsvallissa. Hänen isänsä Svante Hjerten toimi kaupungin apulaishallintovirkamiehenä. Isä kasvatti hänet, sillä hänen äitinsä Maria Rahm kuoli Hjerténin ollessa kaksivuotias.
Hjertén opiskeli ensin tekstiilitaidetta ja sitten Tukholman Taidekorkeakoulussa valmistuen taideopettajaksi. Hjertén rakastui 24-vuotiaana taiteilija Isaac Grünewaldiin, ja muutti tämän kanssa seuraavana vuonna eli 1909 Pariisiin. Grünewald oli opiskellut yhdessä Henri Matissen kanssa ja kannusti Hjerténiäkin taiteilijaksi. Hjertén pääsi Matissen akatemiaan, jossa sai vaikutteita Matissen ja Paul Cézannen käyttämistä iloisenkirkkaista väreistä. He palasivat vuonna 1911 Tukholmaan, menivät naimisiin ja saivat lapsen, jolle annettiin nimeksi Ivan. Grünewaldin siskot Dora ja Bertha toimivat lapsenvahteina, jotta Hjertén kykeni maalaamaan. He istuivat myös malleina. Hjertén kuvasi niihin aikoihin töissään usein perhettään. Pitäessään ensimmäisen Ruotsissa näyttelynsä 1912 hän sai yleisöltä ja kriitikoilta arvostelua töidensä lapsellisuudesta ja naurettavuudesta.
Vuonna 1920 Hjertén muutti perheineen uudelleen Pariisiin. Hjertén ei asettanut töitään tuolloin juuri näytille, mutta oli ilmeisen onnellinen. Perhe lomailii Ranskan ja Italian Rivieralla. Grünewaldin kuuluisuus alkoi kuitenkin kasvaa, joten hän oli usein poissa kotoa. Mies myös petti Hjerténiä, joka tunsi itsensä vuosikymmenen lopulla yksinäiseksi ja mielenterveytensä huonoksi. Hän alkoi tehdä tummanpuhuvampia maalauksia. Vuonna 1932 47-vuotias Hjertén suunnitteli muuttavansa taas Ruotsiin, mutta romahti sitä ennen henkisesti, Palattuaan Ruotsiin hän oli lyhyen aikaa hoidossa Beckombergan sairaalassa Tukholmassa. Hänellä diagnosoitiin skitsofrenia. Hoitoa seurasi tuottelias kausi.
Perhe muutti vuonna 1934 taas Ranskaan. Vuonna 1936 51-vuotias Hjertén piti oman näyttelyn Ruotsin kuninkaallisessa taideakatemiassa Tukholmassa, minkä jälkeen hänen tuotantonsa alkoi saamaan huomiota. Grünewald puolestaan otti seuraavana vuonna avioeron mennäkseen naimisiin toisen kanssa. Hjerténin mielenterveys huononi niin, että hän joutui taas Beckombergaan, tällä kertaa pysyvästi. Hän lopetti maalaamisen.
Vuonna 1948 63-vuotiaalle Hjerténille suoritettiin pieleen mennyt lobotomia-leikkaus, jonka jälkiseuraamuksiin hän kuoli. Hjerténin teokset ovat tulleet tunnetummiksi hänen kuolemansa jälkeen.
Ivan-pojasta tuli myös taidemaalari.
Tuotanto

Hjertén teki yli 500 maalausta, ja sen lisäksi vesiväritöitä, luonnoksia ja piirustuksia. Töille on ominaista värien käytöllä ilmaistut tunteet. Hjerténin tunnetuimpia töitä ovat esimerkiksi "Brunette and Blonde" (1912), "The Beach" (1917), "Harlequin" (1928), "Chalk Cliffs in Brittany" (1933), "Large Red Crane" (1934) ja "Wooden Horses and Cock" (1934). Tuotantoa on koottu esimerkiksi Tukholman Konstrådiin, Moderna Museetiin ja Svenska Handelsbankeniin sekä Sudsvallin museoon.
Näyttelyitä

Stadsgardsateljen, Tukholma 1913
Valand Academy, Göteborg 1916
Konsthallen, Göteborg 1935
Retrospective at the Royal Academy of Fine Arts, Tukholma 1936
Galerie Moderne, Göteborg 1940
National Museum,Tukholma 1949
Mestarien liigan kauden 2016–2017 pudotuspelit

Mestarien liigan kauden 2016–2017 pudotuspelit alkavat 14. helmikuuta ja päättyvät 3. kesäkuuta 2017 Millennium Stadiumilla Cardiffissa, Walesissa pelattavaan loppuotteluun, joka ratkaisee Mestarien liigan kauden 2016–2017 voittajan. Pudotuspelivaiheessa kilpailee yhteensä 16 joukkuetta.
Eteneminen

Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Puolivälieristä lähtien arvonta on vapaa.
Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Myös jatkoajalla vierasmaalisääntö otetaan huomioon.
17. heinäkuuta 2014 UEFA:n hätäpaneelin pitämässä kokouksessa päätettiin, että venäläisiä eikä ukrainalaisia joukkueita voida arpoa samaan alkulohkoon maiden välisen poliittisesti epävakaan tilanteen johdosta.
Karsiutuneet joukkueet

| Lohko | Voittajat (Sijoitetut arvonnassa) | Toiseksi tulleet (Sijoittamattomat arvonnassa) |
| --- | --- | --- |
| A |  Arsenal |  Paris Saint-Germain |
| B |  Napoli |  Benfica |
| C |  Barcelona |  Manchester City |
| D |  Atlético Madrid |  Bayern München |
| E |  Monaco |  Bayer Leverkusen |
| F |  Borussia Dortmund |  Real Madrid |
| G |  Leicester City |  Porto |
| H |  Juventus |  Sevilla |
Neljännesvälierät

Arvonta järjestettiin 12. joulukuuta 2016. Ensimmäiset osaottelut pelataan helmikuussa ja toiset osaottelut maaliskuussa 2017.
Neljännesvälierät > Yhteenveto

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Manchester City  | 6–6 (vm.) |  Monaco | 5–3 | 1–3  |
| Real Madrid  | 6–2 |  Napoli | 3–1 | 3–1  |
| Benfica  | 1–4 |  Borussia Dortmund | 1–0 | 0–4  |
| Bayern München  | 10–2 |  Arsenal | 5–1 | 5–1  |
| Porto  | 0–3 |  Juventus | 0–2 | 0–1  |
| Bayer Leverkusen  | 2–4 |  Atlético Madrid | 2–4 | 0–0  |
| Paris Saint-Germain  | 5–6 |  Barcelona | 4–0 | 1–6  |
| Sevilla  | 2–3 |  Leicester City | 2–1 | 0–2 |
Puolivälierät

Arvonta järjestettiin 17. maaliskuuta 2017. Ensimmäiset osaottelut pelattiin 11. ja 12. huhtikuuta, ja toiset osaottelut 18. ja 19. huhtikuuta 2017.
Puolivälierät > Yhteenveto

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Atlético Madrid  | 2–1 |  Leicester City | 1–0 | 1–1  |
| Borussia Dortmund  | 3–6 |  Monaco | 2–3 | 1–3  |
| Bayern München  | 3–6 |  Real Madrid | 1–2 | 2–4 (ja.)  |
| Juventus  | 3–0 |  Barcelona | 3–0 | 0–0 |
Välierät

Arvonta järjestettiin 21. huhtikuuta 2017. Ensimmäiset osaottelut pelataan 2. ja 3. toukokuuta, ja toiset osaottelut 9. ja 10. toukokuuta 2017.
Välierät > Yhteenveto

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Real Madrid  | 4–2 |  Atlético Madrid | 3–0 | 1–2  |
| Monaco  | 1–4 |  Juventus | 0–2 | 1–2 |
Loppuottelu

Loppuottelu pelataan 3. kesäkuuta 2017 Millennium Stadiumilla Cardiffissa, Walesissa.
Aiheesta muualla

Virallinen sivusto (englanniksi)
Muusat

Muusat voi viitata seuraaviin:
muusa eli runotar, jumalatar kreikkalaisessa mytologiassa
Muusa, rinnakkaisnimitys Herodotoksen teokselle Historiateos
Muusat, Terho Sakin pronssipatsas Turussa
Merikosken muusat, Terho Sakin graniittiveistos Oulussa
Muusa/Muistijälki, Wäinö Aaltosen veistoksen ja Juhani Pallasmaan ympäristötaideteoksen muodostama kokonaisuus Turussa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Muusat”, voi hakea sivunnimihaulla, laajalla sivunnimihaulla tai tekstihaulla.
Sherlock Jakki

| Sherlock Jakki> Sherlock Yack |
| --- | --- |
Kestoaika:  13 min
Perustuu:  Michel Amelinin kirjoihin
Alkuperämaa:   Ranska
Alkuperäiskieli:  ranska
Verkko:   TF1  Yle TV2
Julkaistu:  4. toukokuuta 2011 –
Tuotantokausia:  1
Jaksoja:  52
Tuotanto
Tuottaja(t):  Eve Baron-Charlton
Ohjaaja(t):  Jérôme Mouscadet
Säveltäjä(t):  Score Factory
Tuotantoyhtiö(t):  Mondo TV MoonScoop Group
Aiheesta muualla
IMDb
Sherlock Jakki on ranskalainen animaatiosarja, joka perustuu Michel Amelinin kirjoihin. Sarjan loivat tuotantoyhtiöt Mondo TV ja MoonScoop Group. Sarjassa on yksi tuotantokausi, jossa on 52 jaksoa. Yksi jakso kestää 13 minuuttia. Sarjan julkaiseminen alkoi 4. toukokuuta 2011 ja jatkuu vielä.
Sarjassa katsojakin voi yrittää ratkoa rikoksen. Kun Sherlock tietää syyllisen, hän kertaa tapahtuneen ja epäillyt. Sen jälkeen katsojalla on hetki aikaa miettiä syyllistä ennen kuin Sherlock paljastaa hänet.
Äänirooleissa > Suomenkieliset

| 0 | 1 | 2 |
| --- | --- | --- |
|  Joonathan Kettunen  | … |  tunnuslaulu, Majava, Paviaani, Hyeena, Tiikeri, postimies Flamingo, Kottarainen, Riikinkukko   |
|  Juha Paananen  | … |  Sherlock Jakki, Gepardi (Kuka kolhaisi Kilpikonnaa?)   |
|  Anna Laulumaa  | … |  Hertta Kärppä   |
|  Markus Bäckman  | … |  mestari Totuuden Torvi, tohtori Nokka, Gorilla, Boa, Hylje, Kameleontti, Marabu   |
|  Antti Jaakola  | … |  Kenguru, Vanha Polle, Chihuahua, Mölyapina, Koala, Pelikaani, Paratiisilintu, Norsu, herra Laiskiainen, Chef Panda, Piikkisika   |
|  Minna Tasanto  | … |  Kilpikonna, Kurki, rouva Virtahepo, rouva Kettu, rouva Laiskiainen   |
|  Emmi Kangas  | … |  Strutsi, Skunkki, Gaselli, neiti Marsu (jaksoon Kuka harhautti marsuja? asti)   |
|  Karolina Blom  | … |  Kurki (Kuka maalasi Strutsin?), rouva Panda, Kirahvi, Kengurun poika, neiti Marsu (jaksosta Kuka harhautti marsuja? alkaen), Tarhakäärme   |
|  Mari Riikonen  | … |  Haikara, Mustekala   |
|  Markus Blom  | … |  Virtahepo, Leijona, Töyhtöpingviini, Dromedaari, Krokotiili, Papukaija, Pyhä Lehmä, Seepra   |
|  Markus Niemi  | … |  Gepardi, Nopsa Pesukarhu, Ilves, Vampyyrilepakko, Karhu, Kojootti   |
|  Arto Nieminen  | … |  Okapi, Oranki, Tapiiri, Pahkasika   |
|  Elise Langenoja  | … |  rouva Pingviini   |
Äänirooleissa > Suomenkielinen toteutus

käännös: Mari Riikonen
tuotanto: Uptempo Oy
MuseScore

| MuseScore |
| --- | --- |
 MuseScore 4
Luoja:  Werner Schweer
Kehittäjä:  Werner Schweer, Nicolas Froment, Thomas Bonte ja muut
Kehityshistoria
Vakaa versio:  4.4.2 (16. syyskuuta 2024)
Tiedot
Ohjelmistotyyppi:  musiikkiohjelmisto
Alusta:  Linux, macOS, Windows
Ohjelmointikielet:  C++, Qt
Lisenssi:  GPL
Aiheesta muualla
Verkkosivusto
Versiohallinta
MuseScore on vapaa ja avoimen lähdekooin nuotinnusohjelma, joka on julkaistu Linuxille, macOS:lle ja Windowsille. Ohjelma on saatavilla 43 kielellä, kuten englanniksi, suomeksi ja ruotsiksi. MuseScore on julkaistu GNU GPL lisenssillä.
Nuotinnus

Nuotinnus onnistuu hiiren, näppäimistön ja/tai midin avulla. MuseScorella on nuotinkirjoitustila, jonka ollessa päällä nuottien kirjoitus onnistuu. Kun nuotinkirjoitustila on pois päältä, onnistuu nuottien muokkaaminen, poistaminen jne.
N0tail

| N0tail |
| --- | --- |
 Sundstein vuonna 2018.
Henkilötiedot
Koko nimi:  Johan Sundstein
Syntynyt: 8. lokakuuta 1993 (ikä 31)
Kansalaisuus:   Färsaaret  Tanska
Ammatti:  Ammattipelaaja
Elektronisen urheilun pelaaja
Pelaajanimi:  N0tail
Aktiivisena:  2012–2022
Nyk. joukkue:  OG
Rooli:  Tuki
Peli:  Dota 2
Johan ”N0tail” Sundstein (s. 8. lokakuuta 1993) on färsaarelais-tanskalainen Dota 2 -ammattilainen. Hänen nykyinen joukkueensa on OG Esports, jota hän edustaa varapelaajana. Sundsteinia pidetään laajalti pelin kaikkien aikojen parhaana pelaajana.
Sundstein on myös kaikkien aikojen eniten rahaa pelaamisellaan tienannut elektronisen urheilun pelaaja yli seitsemän miljoonan dollarin tuloillaan.
Ura > Heroes of Newerth

Ennen Dota 2 -uraansa Sundstein aloitti 15-vuotiaana Heroes of Newerthin pelaamisen. Hän pelasi alkuaikoina paljon joukkuetoverinsa Tal ”Fly” Aizikin kanssa. He saavuttivat menestystä, kunnes Fnatic tarjosi heille sponsoroitua peliuraa, johon he suostuivat.